Julin se je leta 1956 udeležil svojih drugih in zadnjih Poeltnih olimpijskih iger, ki so potekale v avstralskem Melbournu. Potem ko se je v kvalifikacijah s časom 52.22 zanesljivo uvrstil v naslednji krog, pa je v polfinalu klonil pred konkurenco in s časom 51.7 zasedel peto mesto v svoji polfinalni skupini ter izpadel pred finalom. Tja se je sicer kot edini Evropejec prebil prav Litujev, a tudi slednji ni zmogel ogroziti ameriškega trojčka Glenn Davis-Eddie Southern-Josh Culbreath, zasedel je četrto mesto. Julin je na igrah sodeloval še kot član sovjetske štafete 4x400 m, vendar je dosegel čas 3:11.1, kar ni bilo dovolj za preboj v finale. Leta 1958 je Julin kot branilec naslova odpotoval na Evropsko prvenstvo v Stockholm. Na stadionu Ullevi se je resda prebil do finala, a je tam odtekel čas 52.3 in zasedel šele 5. mesto. Novi evropski prvak je tako postal Litujev, s časom 51.1.